Nekropola stećaka u Bulatovcima
<s>Nekropole stećaka u Bulatovcima sadrže nadgrobnike iz istorije Bosne i Hercegovine u srednjem vijeku.</s><s>Na području opštine Kalesija registrovano je 38 lokaliteta sa ukupno 428 stećaka: četiri nekropole u Bulatovcima, tri u Dubnici, tri nekropole u selu Gojčin, dvije nekropole u Petrovicama, dvije u Bukvarima, u Raincima Gornjim, Meškovići, Lipovice, Živčići, Palavre, Mahmutovići, Sarači, Hrasno Donje, brdo Vis.</s><s>Na sjednici komisije za očuvanje nacionalnih spomenika održanoj od 6. do 8. novembra 2013. godine, za nacionalni spomenik BiH proglašene su dvije nekropole u Bulatovcima.</s><s>Ovu odluku Komisija je donijela u sljedećem sastavu: Zeynep Ahunbay, Marti Cheery, Amra Hadžimuhamedović (predsjedavajuća), Dubravko Lovrenović i Ljiljana Ševo.</s><s>Nacionalni spomenik čine nekropola Mramorje sa 18 stećaka raspoređenih u dvije grupe i nekropola Strane sa 10 stećaka.</s>

<s>U rano feudalnoj župskoj organizaciji, teritorija Kalesije je bila u sastavu župe Gornja Spreča, koja je u kasnijem periodu kao manja teritorijalna jedinica bila u sastavu župe Soli.</s><s>Ovim dijelom Bosne tada upravlja poznata srednjovjekovna familija Zlatonosovići.</s>

<s>Nekropole u Bulatovcima</s>

<s>Na lokalitetu Mramorje nalazi se 18 stećaka podijeljenih u dvije skupine, gdje dominiraju sljemenjaci.</s><s>Tri stećka su ukrašena.</s><s>Od ukrasnih motiva uočavaju se: spirale, grozdovi, rozete, vrpce, biljna stilizacija, ljiljan.</s><s>U ovoj nekropoli posebno se ističe jedan masivan sljemenjak s postoljem, dimenzija: visina 128 cm, širina 112 cm, dužina 216 cm.</s><s>Bogato je ukrašen.</s><s>Na čeonim stranama: dvije S-spirale, dva grozda, rozeta i pored njega dvije male spirale, tri vrpce, koje se završavaju sljemenasto, dvije spirale na dnu; suprotna strana u donjem dijelu pored grozdova ima dvije spirale vezane za dvije vrpce koje prate oblik sljemena, a na gornjem dijelu nalaze se dvije povezane manje spirale, kod kojih se srednja stabljika završava u formi ljiljana.</s><s>Bočne strane su podijeljene uspravnom vrpcom u čijem se vrhu nalazi rozeta, a vodoravno se nalazi cik-cak vrpca sa po dva stilizovana stabla i dvije spirale.</s><s>Na sljemenastom dijelu prikazan je motiv sličan pokrovu kuće od šindre.</s>

<s>Lokalitet Strane čini 10 stećaka i jedan dio stećaka je oštećen ili utonulo u zemlju.</s>

<s>Lokaliteti su uključeni u rojekat „Predstavljanja i afirmacije nacionalnih spomenika Tuzlanskog kantona u elektronskim i drugim aktuelnim medijima“, koje izvodi Zavod za zaštitu i korištenje kulturno-historijskog i prirodnog naslijeđa Tuzlanskog kantona.</s>

<s>Literatura 
 Marian Wenzel, Ukrasni motivi na stećcima, Sarajevo, 1965.</s>

<s>Reference</s>

<s>Vanjski linkovi 
 Zvanični sajt komisije za očuvanje nacionalnih spomenika Bosne i Hercegovine</s>

<s>B
Nacionalni spomenici u Kalesiji
Usora i Soli</s>

